  Виталий Пронин Егитъёслэн «Шунды» дэменлыксы ивортэ: 2014-тӥ арын 2-тӥ-6-тӥ толшоре ӧсъёссэ усьтоз "ВАМЫШ-2014" лагерь.Валтӥсез дышетон ӧр - актёр мастерствоя школа. Сое радъяны малпамын лагере пыриськисьёслэсь быгатонлыкъёссэс азинтон вылысь. Пиналъёсты возьма актёр мастерстволы, сцена вылын вераськонлы, грим лэсьтонлы дышетон, пластикая, эктонъя, кырӟанъя быгатонлыкъёсты волятон.Озьы ик вите психологен ужан: психологической шудонъёс, шуг-секытъёсыз пырпотонъя упражнениос, ролевой шудонъёс, астэ возьматонъя но калык азьын вераськонъя тренингъёс.Шутэтскон программаын - удмурт егит азьветлӥсьёсын пумиськонъёс, спорт шудонъёс но ӵошатсконъёс, мукет ужрадъёс.Лагерь сменае пыриськон понна 25-тӥ толсурозь кулэ келяны куриськон гожтэт troninaolga@yandex.ru электрон почтае. Пыр-поч тодыны луоз http://vk.com/vamysh2014 бамын. Лагере шедемъёслы 27-тӥ толсурозь электрон почтаязы ӧтён вуоз.Дарали Лели Туспуктэм: udmshundy.ru Теги: Вамыш Шунды  